b'\n_START_ARTICLE_\nBregenzerwald\n_START_PARAGRAPH_\nBregenzerwald (njem. za \xe2\x80\x9e\xc5\xa0uma Bregenza\xe2\x80\x9d) je regija dojmljivog krajolika na sjevernoj strani Alpa, u austrijskoj pokrajini Vorarlberg, a nazvana je po glavnom gradu pokrajine, Bregenzu. Ona se preklapa, ali nije potpuno podudarna s Bregenzerwald planinama koje su dio gorja Sjevernih vapnena\xc4\x8dkih Alpa. Osobito u sjevernoj zoni fli\xc5\xa1a gdje je i porje\xc4\x8dje rijeke Bregenzer Ach. Najvi\xc5\xa1i vrh Bregenzerwalda je Glatthorn visine od 2.134 metara._NEWLINE_Stanovnici Bregenzerwalda ga \xc4\x8desto dijele u dva glavna podru\xc4\x8dja, Vorderwald (\xe2\x80\x9edonja \xc5\xa1uma\xe2\x80\x9d) i Hinterwald (\xe2\x80\x9egornja \xc5\xa1uma\xe2\x80\x9d). Vorderwald, sa svojim bre\xc5\xbeuljcima i niskim planinama, je najbli\xc5\xbei dolini rijeke Rajne, dok Hinterwald planinama s visinama do 2.000 metara. Svako podru\xc4\x8dje ima svoju varijaciju dijalekta. Glavni sela Bregenzerwalda su Bezau (lokalna prijestolnica), Egg i Alberschwende koji je nekad bio neovisan Hofsteig (povijesna op\xc4\x87ina)._NEWLINE_U Bregenzerwaldu je uglavnom zadr\xc5\xbean tradicionalni na\xc4\x8din \xc5\xbeivota, uklju\xc4\x8duju\xc4\x87i jedinstven oblik farmi. U duguljastim linearnim ili zbijenim selima sa\xc4\x8duvane su mnoge odlike Bregenzerwaldskog gospodarstava iz 18. i 19. stolje\xc4\x87a. Ona u svojim oblicima i stilovima odra\xc5\xbeavaju gospodarsku povijest zemlje, u skladu s regionalnim gospodarskim prilikama, ali i rani po\xc4\x8detak industrijskog razvoja u Vorarlbergu koji je utjelovljen u ruralnoj arhitekturi iz tog vremena. Mnoge male radionice tekstilne industrije u obliku farmi su svjedo\xc4\x8danstvo tog razvoja._NEWLINE_Brojna sela, kao \xc5\xa1to su Thal, Schwarzenberg ili Schoppernau, jo\xc5\xa1 uvijek imaju brojne fine primjere izvornih \xe2\x80\x9e\xc5\xa1umskih ku\xc4\x87a\xe2\x80\x9d (Walderhauser) \xc4\x8dime je postignut ujedna\xc4\x8den stambeni krajolik Vorarlberga. Drvene zgrade s krovovima pokrivenima karakteristi\xc4\x8dnim \xc5\xa1indrama odre\xc4\x91uju izgled kulturnog krajolika, a njihove razli\xc4\x8dite vrste i oblici svjedo\xc4\x8de o gospodarskom i kulturnom razvoju regije. Zbog toga je Austrija nominirala Bregenzerwald za upis na UNESCO-v popis mjesta svjetske ba\xc5\xa1tine u Europi jo\xc5\xa1 1994. godine.'